**Nagyrőce története**

**Nagyrőce** ([szlovákul](https://hu.wikipedia.org/wiki/Szlov%C3%A1k_nyelv) *Revúca,* korábban *Veľká Revúca,* [németül](https://hu.wikipedia.org/wiki/N%C3%A9met_nyelv) *Gross-Rauschenbach)* város [Szlovákiában](https://hu.wikipedia.org/wiki/Szlov%C3%A1kia). A [Besztercebányai kerület](https://hu.wikipedia.org/wiki/Beszterceb%C3%A1nyai_ker%C3%BClet) [Nagyrőcei járásának](https://hu.wikipedia.org/wiki/Nagyr%C5%91cei_j%C3%A1r%C3%A1s" \o "Nagyrőcei járás) székhelye, [Kisrőce](https://hu.wikipedia.org/wiki/Kisr%C5%91ce" \o "Kisrőce) tartozik hozzá. [Rimaszombattól](https://hu.wikipedia.org/wiki/Rimaszombat) 50 km-re északkeletre, a [Murány-folyó](https://hu.wikipedia.org/w/index.php?title=Mur%C3%A1ny-foly%C3%B3&action=edit&redlink=1) bal partján fekszik.

A városkát [német](https://hu.wikipedia.org/wiki/N%C3%A9metek) telepesek alapították a [13. században](https://hu.wikipedia.org/wiki/13._sz%C3%A1zad). A Murány-völgy központi települése. Első írásos említése [1357](https://hu.wikipedia.org/wiki/1357)-ből származik *„Nagy Reucze”* alakban. [1435ben](https://hu.wikipedia.org/wiki/1435) *„Rewcze”*, [1453](https://hu.wikipedia.org/wiki/1453)-ban *„Noghrewche”* néven említik. [1427](https://hu.wikipedia.org/wiki/1427)-ben 70 adózó portája volt. A felvidéki vasgyártás egyik központja volt, [1556](https://hu.wikipedia.org/wiki/1556)-ban 8 vaskohó működött a településen, ebben az évben a török kirabolta és felégette Nagyrőcét. Ezután [1690](https://hu.wikipedia.org/wiki/1690)-ig a töröknek is adózott. [1557](https://hu.wikipedia.org/wiki/1557)-ben városi rangot kapott. Német telepesei a [17](https://hu.wikipedia.org/wiki/17._sz%C3%A1zad)–[18. századra](https://hu.wikipedia.org/wiki/18._sz%C3%A1zad) a pusztítások és a [szlovák](https://hu.wikipedia.org/wiki/Szlov%C3%A1kok) betelepülés miatt elszlovákosodtak. 1690-ben már csak 33 család élt a településen, közülük 20 zsellér és 13 parasztcsalád volt. Ebben az időben alakultak első céhei, [1694](https://hu.wikipedia.org/wiki/1694)-ben a csizmadiák, [1697](https://hu.wikipedia.org/wiki/1697)-ben a molnárok alapítottak céhet. Jelentős vasércbányászattal, posztó- és szövőiparral rendelkezett. [1862](https://hu.wikipedia.org/wiki/1862)-ben itt nyílt meg az első szlovák gimnázium és a szlovák kulturális élet egyik központja lett. A város a szlovák nemzeti mozgalom egyik központja is volt, szlovák gimnáziumát [1874](https://hu.wikipedia.org/wiki/1874)-ben a magyar hatóságok betiltották.

Vályi András szerint *„Kis Rőcze, Nagy Rőcze, Revucza, Rausenbach. Két népes tót helységek Gömör Várm. földes Uraik Gr. Koháry, és más Uraságok, lakosaik katolikusok, és evangelikusok, fekszenek Csetnekhez 1 mértföldnyire; vas hámorjai nevezetesek, hegyein kristály, és más jóféle kövek találtatnak. Nagy Rőczénak határja jelesebb, javai külömbfélék; amannak határja pedig hegyes, és nehezebb mívelésű, réttyei jók, legelőjök elég, fája mind a’ kétféle; a’ vashámoroknál módgyok van a’ keresetre.”*

Fényes Elek szerint *„Rőcze (Nagy), Rauschenbach, Welka Rewucza, tót mv., Gömör vmegyében, ut. p. Rosnyóhoz nyugotra 4 mérföldnyire, a Rewucza és Jolsva vizek összefolyásánál: 524 kathol., 1342 evang. lak. Evang. anyaszentegyházzal. A kath. templom 2 tornyu, s benne egy 13-ik századbeli harang függ. Határa hegyes; lakosai földmivelésből, kézmüvességből, vasbányászatból, vászon- és gyolcsszövésből táplálják magukat. F. u. h. Coburg.”*

A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Gömör-Kishont vármegye](https://hu.wikipedia.org/wiki/G%C3%B6m%C3%B6r_%C3%A9s_Kishont_v%C3%A1rmegye" \o "Gömör és Kishont vármegye) [nagyrőcei járásának](https://hu.wikipedia.org/wiki/Nagyr%C5%91cei_j%C3%A1r%C3%A1s" \o "Nagyrőcei járás) székhelye. [1963](https://hu.wikipedia.org/wiki/1963)-ban városi rangot kapott, [1996](https://hu.wikipedia.org/wiki/1996) óta újra járási székhely.

Forrás

https://hu.wikipedia.org/wiki/Nagyrőce